ΑΠΟΦΑΣΕΙΣ
Αριθμ. 1029/8/18- κδ’
Δημόσιες Υπαίθριες Συναθροίσεις.
Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ
Ι. Έχοντας υπόψη:
1. Τις διατάξεις:
α. των άρθρων 5, 11 και 25 του Συντάγματος, ιδίως δε
την ερμηνευτική δήλωση του πρώτου και
β. της παρ. 2 του άρθρου εξηκοστού όγδοου της από
20.3.2020 Π.Ν.Π. «Κατεπείγοντα μέτρα για την αντιμετώπιση των συνεπειών του κινδύνου διασποράς του
κορωνοϊού COVID-19, τη στήριξη της κοινωνίας και της
επιχειρηματικότητας και τη διασφάλιση της ομαλής λειτουργίας της αγοράς και της δημόσιας διοίκησης» (Α’ 68),
η οποία κυρώθηκε με το άρθρο 1 του ν. 4683/2020 (Α’ 83),
2. Την παρ. 2 του άρθρου 11 της Ευρωπαϊκής Σύμβασης Δικαιωμάτων του Ανθρώπου, η οποία κυρώθηκε με
το ν.δ. 53/1974 (Α’ 256).
3. Την υπό στοιχεία Δ1α/Γ.Π.οικ.: 4992 από 22.01.2021
κοινή απόφαση των Υπουργών Οικονομικών, Ανάπτυξης
και Επενδύσεων, Προστασίας του Πολίτη, Εθνικής Άμυνας, Παιδείας και Θρησκευμάτων, Εργασίας και Κοινω-
νικών Υποθέσεων, Υγείας, Περιβάλλοντος και Ενέργειας,
Πολιτισμού και Αθλητισμού, Δικαιοσύνης, Εσωτερικών,
Μετανάστευσης και Ασύλου, Ψηφιακής Διακυβέρνησης,
Υποδομών και Μεταφορών, Ναυτιλίας και Νησιωτικής
Πολιτικής και Αγροτικής Ανάπτυξης και Τροφίμων «Έκτακτα μέτρα προστασίας της δημόσιας υγείας από τον κίν-
δυνο περαιτέρω διασποράς του κορωνοϊού COVID-19
στο σύνολο της Επικράτειας για το διάστημα από τη
Δευτέρα, 25 Ιανουαρίου 2021 και ώρα 6:00 έως και τη
Δευτέρα, 1 Φεβρουαρίου 2021 και ώρα 6:00» (Β’ 186).
4. Την υπό στοιχεία 8000/1/2021/10-α’ από 24.01.2021
εισήγηση του Προϊσταμένου της Γενικής Διεύθυνσης Οικονομικών Υπηρεσιών και Επιτελικού Σχεδιασμού του
Υπουργείου Προστασίας του Πολίτη, με την οποία βεβαιώνεται ότι οι προτεινόμενες ρυθμίσεις δεν προκαλούν
δαπάνη στον κρατικό προϋπολογισμό.
5. Την από 22.01.2021 εισήγηση της Εθνικής Επιτροπής Προστασίας Δημόσιας Υγείας έναντι του κορωνοϊού
COVID-19.
6. Την ανάγκη εξειδίκευσης των ισχυόντων έκτακτων μέτρων προστασίας της δημόσιας υγείας από
τον κίνδυνο περαιτέρω διασποράς του κορωνοϊού
COVID-19 στο σύνολο της Επικράτειας, λαμβανομένης
υπόψη της τρέχουσας επιδημιολογικής επιβάρυνσης
της Χώρας.
II. Λαμβάνοντας υπόψη:
1. Τη συνδρομή εξαιρετικώς επιτακτικών λόγων δημόσιου συμφέροντος που αφορούν στην προστασία της
δημόσιας υγείας και συνίστανται στη λήψη έκτακτων
μέτρων για την αντιμετώπιση του σοβαρού κινδύνου
διασποράς του κορωνοϊού COVID-19.
2. Τον περιορισμό της κυκλοφορίας των πολιτών εν
όλω, από τις 05:00 έως τις 21:00, εκτός της συνδρομής
των περιπτώσεων που ορίζονται στην παρ. 2 του άρθρου
3 της υπό στοιχεία Δ1α/Γ.Π.οικ.:4992 από 22.01.2021 κοινής υπουργικής απόφασης (Β’ 186), καθώς και τις ειδικώς
από τις 21.00 έως 05.00 μετακινήσεις των πολιτών για
τους λόγους που περιοριστικά αναφέρονται στην παρ. 6
του ίδιου άρθρου της ως άνω απόφασης, προκειμένου
να ανασχεθεί το δεύτερο κύμα της πανδημίας και να
βελτιωθούν τα επιδημιολογικά δεδομένα, μέχρι την 1
Φεβρουαρίου 2021.
3. Τον αριθμό ασθενών που νοσηλεύονται διασωληνωμένοι στις Μονάδες Εντατικής Θεραπείας της χώρας,
σύμφωνα με τα στοιχεία και τις ημερήσιες εκθέσεις επιδημιολογικής επιτήρησης λοίμωξης από τον κορωνοϊό
(COVID-19) του Εθνικού Οργανισμού Δημόσιας Υγείας
(Ε.Ο.Δ.Υ.).
4. Τον κίνδυνο περαιτέρω αύξησης του ρυθμού διάδοσης του κορωνοϊού, από την πραγματοποίηση δημόσι-
ων υπαίθριων συναθροίσεων με την αθρόα συμμετοχή
ατόμων.
5. Την υγειονομική κατάσταση της Χώρας η οποία, με
βάση τα στοιχεία του Εθνικού Οργανισμού Δημόσιας
Υγείας (Ε.Ο.Δ.Υ.) επιβαρύνει το Εθνικό Σύστημα Υγείας
(Ε.Σ.Υ.), αποφασίζει:
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
25 Ιανουαρίου 2021
ΤΕΥΧΟΣ  ΔΕΥΤΕΡΟ
Αρ. Φύλλου 242
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 242/25.01.2021
α. Την απαγόρευση όλων των δημόσιων υπαίθριων
συναθροίσεων στο σύνολο της Επικράτειας (άρθρο 11
του Συντάγματος και ν. 4703/2020, Α’131), στις οποίες
συμμετέχουν πλέον των εκατό (100) ατόμων.
β. Την επιβολή κυρώσεων σε περίπτωση παράβασης
της ανωτέρω απαγόρευσης, υπό την επιφύλαξη της
εφαρμογής άλλων κυρώσεων που προκύπτουν από την
κείμενη νομοθεσία, ως ακολούθως:
βα. Στα νομικά πρόσωπα που διοργανώνουν δημόσιες
υπαίθριες συναθροίσεις κατά το χρονικό διάστημα της
απαγόρευσης, επιβάλλεται με αιτιολογημένη πράξη της
αρμόδιας αρχής διοικητικό πρόστιμο ύψους πέντε χιλιάδων (5.000,00) ευρώ.
ββ. Στα φυσικά πρόσωπα που διοργανώνουν δημόσιες υπαίθριες συναθροίσεις κατά το χρονικό διάστημα
της απαγόρευσης, επιβάλλεται με αιτιολογημένη πράξη
της αρμόδιας αρχής διοικητικό πρόστιμο ύψους τριών
χιλιάδων (3.000,00) ευρώ.
βγ. Στα πρόσωπα που παραβιάζουν την απαγόρευση
της περ. α’ συμμετέχοντας σε δημόσιες υπαίθριες συναθροίσεις επιβάλλεται με αιτιολογημένη πράξη της αρ-
μόδιας αρχής διοικητικό πρόστιμο ύψους τριακοσίων
(300,00) ευρώ.
γ. Όργανα βεβαίωσης.
Η βεβαίωση των παραβάσεων και η επιβολή των ανωτέρω προστίμων πραγματοποιoύνται από τα ελεγκτικά
όργανα κατόπιν σύνταξης Πράξης Επιβολής Προστίμου,
βάσει των άρθρων 9 και 10 της υπό στοχεία Δ1α/Γ.Π.οικ.:
4992 από 22.01.2021 κοινής υπουργικής απόφασης και
του παραρτήματος V, που επισυνάπτεται στην προαναφερόμενη απόφαση και αποτελεί αναπόσπαστο μέρος
της (Β’ 186).
Η παρούσα ισχύει από την Τρίτη 26 Ιανουαρίου 2021
και ώρα 6:00 έως και τη Δευτέρα, 1 Φεβρουαρίου 2021
και ώρα 6:00.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 25 Ιανουαρίου 2021
Ο Αρχηγός
ΜΙΧΑΗΛ ΚΑΡΑΜΑΛΑΚΗΣ

[Source: 20210200242.pdf | Tokens: 4834]